Diari Oficial de la Generalitat Valenciana


Sumari del DOGV 4338, del 18-09-2002 (2002/9840)

RESOLUCIÓ de 19 d'agost de 2002, de la Conselleria de Medi Ambient, per la qual es publica el resultat de la convocatòria de subvencions efectuada per l'Orde de 15 d'abril de 2002 (DOGV núm. 4.249, de 15 de maig de 2002) destinades a l'adquisició de material de mesurament de la contaminació acústica per entitats locals de la Comunitat Valenciana.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4338

Data del DOGV
:   18-09-2002

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2002/9840


Organisme emissor
:   Conselleria de Medi Ambient

Tipus de document
:   Resolució

RESOLUCIÓ de 19 d'agost de 2002, de la Conselleria de Medi Ambient, per la qual es publica el resultat de la convocatòria de subvencions efectuada per l'Orde de 15 d'abril de 2002 (DOGV núm. 4.249, de 15 de maig de 2002) destinades a l'adquisició de material de mesurament de la contaminació acústica per entitats locals de la Comunitat Valenciana. [2002/M9840]
  
L'Orde de 15 d'abril de 2002, de la Conselleria de Medi Ambient, convoca per a l'exercici 2002, la concessió d'ajudes en matèria de qualitat ambiental, i estableix en l'annex V les bases que han de regir les subvencions destinades a l'adquisició de material de mesurament de la contaminació acústica per entitats locals de la Comunitat Valenciana.
  
D'acord amb les bases 1 i 2 d'annex esmentat, podran ser beneficiaris d'esta subvenció les entitats locals de la Comunitat Valenciana que realitzen l'adquisició, des de l'1 de gener fins al 31 d'octubre de 2002, del següent material de mesurament de la contaminació acústica: sonòmetres, sonòmetres integradors que defineixen la mitjana, calibradors sonors, sistemes de mesurament de vibracions i programari específic per a l'anàlisi de les dades de mesura del soroll ambiental o vibracions.
  
No seran objecte de subvenció, segons la base 4, les despeses d'adquisició d'equips informàtics (maquinari) utilitzats com a suport de programes per a la realització de l'anàlisi de dades de mesurament del soroll ambiental i vibracions, ni els de reparació d'equips destinats a mesurar la contaminació acústica.
  
D'acord amb l'article 1 de l'orde, l'import màxim corresponent a les subvencions destinades a l'adquisició de material de mesurament de la contaminació acústica és de 171.507,77 euros.
  
La base 3 estableix que la quantia màxima de la subvenció que es pot atorgar a cada sol·licitant serà del 60% del cost total del material adquirit, i l'import concedit a cada sol·licitant no podrà excedir de 18.000 euros. No obstant això, permet incrementar el dit percentatge quan l'import total corresponent a les sol·licituds estimades resultant de l'aplicació d'aquell siga inferior al crèdit pressupostari disponible en l'exercici, respectant en qualsevol cas el límit de la dita consignació i l'import màxim de subvenció que s'ha de concedir a cada beneficiari.
  
Resultant que, per aplicació del percentatge màxim de subvenció establit (60%), el total de les subvencions que s'ha de concedir és inferior al crèdit pressupostari disponible, la comissió avaluadora proposa l'increment del percentatge fins al màxim permés per a no superar el cost total de l'actuació realitzada (100%). Aplicant este últim percentatge, i tenint en compte el límit màxim per beneficiari anteriorment indicat, la quantitat total que es concedeix ascendeix a 142.035,16 euros, respectant-se, per tant, el límit de la consignació pressupostària.
  
A proposta de la comissió avaluadora, a l'efecte de complir el que disposa la base 6.7 i en virtut de les competències que m'atribueix l'article 47.3 del Decret Legislatiu de 26 de juny de 1991, del Consell de la Generalitat Valenciana, pel qual s'aprova el Text Refós de la Llei d'Hisenda Pública de la Generalitat Valenciana, resolc
  
Primer
  
Publicar la relació de beneficiaris, la petició dels quals s'adapta a les bases establides en l'annex V de l'Orde de 15 d'abril de 2002, en l'import que s'indica:
  
(\*) Ajuntaments als quals s'ha realitzat la correcta imputació de les despeses subvencionables d'acord amb la base 4 de l'annex V de l'Orde de 15 d'abril de 2002:
  
MELIANA. Conjunt de Sonometria (EMS-515), CESVA
  
IBI. Analitzador Symphonie Monocanal, Stell, Sen4006000, Stell, calibrador acústic.
  
(\*\*) Ajuntaments als quals s'ha realitzat la correcta imputació de les despeses subvencionables i s'ha aplicat el límit de subvenció per beneficiari, d'acord amb les bases 3 i 4 de l'annex V de l'Orde de 15 d'abril de 2002:
  
ELX. Sonòmetre 2260, programa informàtic Noise Explorer, acceleròmetre amb accessoris, Bruel & Kjaer, 2 sonòmetres NL-18, 2 calibradors acústics, Rion.
  
Segon
  
Per al cobrament de la subvenció, els beneficiaris hauran de presentar com a data límit l'1 de novembre de 2002, la corresponent sol·licitud dirigida a la Direcció General d'Educació i Qualitat Ambiental acompanyada de la documentació establida en la base 7 de l'annex V de l'orde de convocatòria.
  
Contra la present resolució, que posa fi a la via administrativa, es pot interposar recurs contenciós administratiu en el termini de dos mesos, comptadors des de l'endemà de la publicació, davant de la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que preveuen els articles 10 i concordants de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Tot això sense perjudici de la interposició de recurs potestatiu de reposició davant del conseller de Medi Ambient, en el termini d'un mes a partir de l'endemà de la publicació, d'acord amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.